Selena Gomez elárulta, milyen pasira vágyik | Cosmopolitan.hu
2019.12.17.@ 11.12
interjú Jason Derulo kapcsolat randi selena gomez
Selena Gomez elárulta, milyen pasira vágyik
Most végre megnyílt az énekesnő.
Selena Gomez eddigi szerelmi élete koránt sem volt zökkentőmentes, hiszen a kapcsolatai általában csúnya véget értek, hatalmas botrányokkal körítve.
Épp ezért az énekesnő talán már sokkal óvatosabb, de ez teljesen érthető az elmúlt évek csalódásai után.
Sel nemrég a Capital FM rádióállomás vendége volt, ahol Jason Derulo arról kérdezte, hogy a sztárnak milyen a tökéletes pasi, és hogyan képzeli el az első találkozást. Az énekesnő pedig meglepő őszinteséggel válaszolt a kérdésekre, amikben kifejtette, hogy pontosan mik az elvárásai a jövendőbeli szerelmével kapcsolatban.
„Imádom a társasági programokat, ha például úgy ismerek meg valakit, hogy vannak közös ismerőseink, és egy ilyen eseményen találkozunk” – kezdte mondanivalóját Selena, majd így folytatta:
„Fontos, hogy a pasi legyen őszinte és hiteles. Pár pillanat alatt fel tudom mérni, hogy egy férfinak komolyak-e a szándékai vagy sem… Emellett imádom, ha a kiszemeltem vicces, játékos és kalandvágyó. Legyen vele az élet izgalmas! De a legfontosabb talán mégis az, hogy legyen földhözragadt, és laza!”
Reméljük, hogy Sel hamarosan megtalálja az általa leírt pasit, és végre tényleg boldog lesz!
Címkék: interjú Jason Derulo kapcsolat randi selena gomez